અમદાવાદ: કેન્દ્ર સરકારે બજેટમાં જ્વેલરી ઉપર એક્સાઇઝ ડ્યૂટી લાદવાના નિર્ણયને રાજ્ય સહિત દેશભરના જ્વેલર્સે હડતાળ પણ પાડી હતી, જોકે ત્યાર બાદ જ્વેલર્સ અને સરકાર વચ્ચે સમાધાન થયું હતું. સરકારે જ્વેલર્સને વધુ રાહત આપી છે, જેમાં પાછલાં વર્ષે રૂ. ૧૫ કરોડથી ઓછો કારોબાર કરતાં જ્વેલર્સને એક્સાઇઝ ડ્યૂટી માટે રજિસ્ટ્રેશન કરાવવાની જરૂરિયાત રહેશે નહીં. આ અગાઉ આ મર્યાદા ૧૨ કરોડ રૂપિયાની હતી એટલું જ નહીં ચાલુ નાણાકીય વર્ષમાં ૧૦ કરોડ રૂપિયાથી ઓછાનો કારોબાર કરતા જ્વેલર્સને એક્સાઇઝ ડ્યૂટીમાંથી રાહત મળશે, જોકે ૧૦ કરોડથી ઉપરનો કારોબાર કરતા જ્વેલર્સને એક્સાઇઝમાં રજિસ્ટ્રેશન કરાવવું પડશે.